Lene Espersen (KF), 2004-03-17:
Vi vil gerne medvirke til i hvert fald at få belyst det rent juridiske under udvalgsbehandlingen også omkring den franske lovgivning, der ikke altid er helt sammenlignelig med den danske lovgivning.
Jeg synes også, at vi under udvalgsbehandlingen må prøve at se, hvilke tiltag der kan iværksættes for at sætte fokus på det her problem, og så må vi prøve at se, om der er en mulighed for, at et samlet Folketing måske kan finde hinanden i nogle initiativer, som ikke ændrer fundamentalt på store dele af den danske straffelovgivning, men som stadig væk har til formål at sikre, at børn og unge får en god beskyttelse imod de dårligdomme, der også er på internettet.
Det er altid tragisk, når et menneske tager livet af sig selv, og især når det er børn og unge mennesker.
Selvmord er desværre et alvorligt problem i vores samfund, som vi også tidligere har drøftet her i Folketinget.
Jeg er naturligvis også helt enig med forslagsstillerne i, at vi skal gøre, hvad vi kan for at forhindre og forebygge selvmord, især blandt børn og unge. Spørgsmålet er bare, hvordan vi bedst kan forhindre og forebygge det.
Det er regeringens opfattelse, at vi effektivt vil kunne forhindre eller forebygge selvmord ved en ændring af straffelovgivningen. Det er i dag strafbart at medvirke til, at en person begår selvmord.
Det kræver imidlertid efter de generelle medvirkningsregler i straffeloven, at den medvirkende handling har karakter af en vis kvalificeret eller konkret påvirkning af eller hjælp til den person, der har begået selvmord.
Hertil kommer så, at selv om vi alligevel ændrede straffelovgivningen og f.eks. gjorde det strafbart at propagandere for eller give opskrift på selvmordsmetoder på internettet, ville det blive endog meget svært at håndhæve en sådan regel.
Internettet er nu engang globalt og en del af det moderne informationssamfund, og vi vil ikke i praksis kunne forhindre, at der på internettet findes opskrifter på selvmord. Et godt eksempel herpå er faktisk det bilag 1 til beslutningsforslaget, der er blevet udleveret til medlemmerne af Folketingets Retsudvalg.
Her er der tale om en hjemmeside, hvor man kan skrive indlæg om forskellige emner.
Det indlæg, som bilaget vedrører, indeholder en lang række opskrifter på selvmordsmetoder.
Denne hjemmeside er muligvis fra Tyskland
, men det fremgår ikke umiddelbart, ligesom det heller ikke fremgår, hvem der har skrevet indlægget. Der er ikke noget, der indikerer, at hjemmesiden eller det omtalte indlæg har nogen tilknytning til Danmark, f.eks. ved at personerne bag eller forfatterne til indlægget er fra Danmark, eller at hjemmesiden ligger på en dansk webserver.
Vi vil derfor have meget svært ved her i landet at kunne håndhæve et eventuelt forbud over for en sådan hjemmeside.
Det fremgår af bemærkningerne til lovforslaget, at forslagsstillerne mener, at det kan løses ved, at danske teleselskaber og internetudbydere vil få mulighed for og pligt til at fjerne danske hjemmesider med opskrifter på selvmordsmetoder, hvis de bliver opmærksomme på, at de videreformidler eller oplagrer data herom og ikke straks fjerner dem.
Danske internetudbydere vil ikke kunne gøres ansvarlige for den rene videreformidling, det følger af e-handelslovens § 14.
Det er imidlertid rigtigt, at de ifølge § 16 vil kunne ifalde et ansvar, hvis de ikke fjerner ulovlige data, som de oplagrer, straks efter at de er blevet opmærksomme på dem.
Det følger endvidere af bemærkningerne til beslutningsforslaget, at danske internetudbydere skal kunne blokere for udenlandske hjemmesider. Selv om noget af det rent teknisk kunne lade sig gøre, så forekommer det efter min opfattelse meget urealistisk, at danske internetudbydere skal kunne blokere for adgangen til alle udenlandske hjemmesider med opskrifter på selvmordsmetoder.
Forslagsstillerne har jo selv i bemærkningerne anført, at en søgning på søgemaskinen Google.com viser en lang række sider med opskrifter på selvmordsmetoder.
Der vil således være tale om rigtig mange hjemmesider, der skal blokeres for, ligesom en pligt til, at tv skulle pålægges samtlige internetudbydere.
Jeg tvivler også på, hvordan danske internetudbydere skulle kunne sortere i de danske hjemmesider, og i givet fald efter hvilke kriterier de skulle sortere og eventuelt blokere udenlandske hjemmesider.
Et andet praktisk spørgsmål er også, hvordan man overhovedet skal kunne læse og oversætte hjemmesider, der måske er på et helt fremmed sprog.
Jeg tror således ikke, det vil være praktisk muligt og derfor heller ikke, at det vil være en løsning, der kan forhindre hjemmesider med selvmordsmetoder.
Da vi ikke effektivt kan gribe ind over for udenlandske hjemmesider ved en ændring af straffelovgivningen, bør vi efter regeringens opfattelse i stedet koncentrere indsatsen om et internationalt samarbejde.
Det er et rigtig godt initiativ, og konferencen bliver finansieret af Indenrigs- og Sundhedsministeriet.
Danmark vil på konferencen være med til at sætte den internationale dagsorden også uden at ændre den danske straffelovgivning i overensstemmelse med beslutningsforslaget.
Med hensyn til andre landes lovgivning har Justitsministeriet indhentet oplysninger om lovgivning i Norge, Sverige og Frankrig om kriminalisering af opfordring til selvmord.
Det viser et meget blandet billede.
Som det fremgår af mit supplerende svar på spørgsmål nr. 69 af 27. november 2003 fra Folketingets Retsudvalg, er det i Norge strafbart at medvirke til selvmord, og det er strafbart offentligt at fremsætte opfordringer til selvmord. Det er derimod ikke strafbart i Sverige at medvirke til selvmord, fordi selvmord ikke er en forbrydelse.
Tilsvarende er det heller ikke strafbart at offentliggøre eller sprede anvisninger eller metoder til at begå selvmord.
I Frankrig er direkte eller indirekte opfordring eller provokation til selvmord strafbar, ligesom propaganda eller udbredelse af anvisning af selvmordsmetoder kan straffes. Regeringen mener som nævnt, at en ændring af straffelovgivningen ikke kan være vejen frem.
Efter regeringens opfattelse er den mest effektive indsats mod selvmord en bredspektret forebyggende indsats.
Der har i de senere år være en række initiativer med henblik på at forebygge selvmord og selvmordsforsøg.
Som opfølgning på en handlingsplan fra august 1998, som den daværende regering igangsatte, om forebyggelse af selvmordsforsøg og selvmord, er der således iværksat en række initiativer, herunder vidensformidling, netværksarbejde, modelprojekter, forskning og uddannelse.
Indsatsen for forebyggelse af selvmordsforsøg og selvmord vil blive videreført, og regeringen overvejer i øjeblikket, hvordan den fremtidige indsats skal tilrettelægges.
Samlet set er det regeringens opfattelse, at indsatsen mod selvmord og selvmordsforsøg bør baseres på forebyggelse og ikke på ændringer af straffelovens medvirkensregler.
Regeringen kan derfor ikke støtte forslaget.
Men jeg vil også sige her afslutningsvis til forslagsstillerne, at det er en relevant problemstilling, der bliver taget op.
Det er forfærdelig tragisk, når et menneske tager livet af sig selv, ikke mindst når det er børn og unge mennesker, og vi medvirker meget gerne til under udvalgsbehandlingen at få belyst de her problemstillinger og også nærmere at redegøre for, hvorfor en ændring helt fundamentalt af medvirkensreglerne efter vores opfattelse ville skulle gennemtænkes meget nøje, og naturligvis også til den mere tekniske, man kan kalde det den næsten nørdede snak om, hvilke tekniske muligheder der i dag er for at blokere hjemmesider osv.
Vi medvirker ligeledes gerne til at få afklaret, hvor langt man kan gå ved anvendelse af teknikken.
Jeg vil da gerne tilkendegive over for fru Elsebeth Gerner Nielsen, at det er jeg absolut indstillet på også kan indgå i den videre behandling.
sådan to lidt forskellige problemstillinger her.
Jeg er meget enig i, at hvis man skal gøre noget ved denne her problemstilling og også sikre, at man er opmærksom på de andre lande, så er det internationale samarbejde ekstremt vigtigt. Der er blot også en anden problemstilling, som vedrører det mere strafbare element, nemlig problemstillingen med en generel ændring af medvirkensreglerne, og jeg tror, at fru Elsebeth Gerner har forståelse for, at det ikke er noget, man sådan ændrer i et beslutningsforslag over night.
Men jeg er absolut indstillet på, at der bliver arbejdet videre med det også under udvalgsbehandlingen, for jeg synes, vi har en interesse i at prøve at se på det.
Internettet
skaber mange gode muligheder, men det skaber også nogle meget dårlige valg for børn og unge, og derfor skal vi naturligvis se på, hvad vi kan gøre for at forhindre børn og unge i at blive fristet af de tilbud, som internettet kan give dem.